У афармленні майстэрні творчай суполкі УНОВІС пераважае чырвоны і белы колер. Каштоўным і цэнтральным экспанатам майстэрні стала факсімільнае выданне альманаха УНОВІС. На адной са сценаў — эскіз размаляванага трамвая Ніны Коган. Як і ў 20-я гады ХХ стагоддзя, у сучасным Віцебску можна ўбачыць трамваі, аздобленыя эскізамі Малевіча і Коган. Толькі размалёўвалі іх ужо ў 2016-м. Дарэчы, паменшаную копію “супрэматычнага” трамвая можна адшукаць у сувенірнай крамцы пры ўваходзе ў музей.